stanford-oval/wikipedia huggingface dataset:
เลนส์ถ่ายไกล
ลักษณะ

เลนส์ถ่ายไกลยังมีลักษณะเฉพาะดังจะกล่าวถึงต่อไปนี้ และยิ่งความยาวโฟกัสยาวเท่าใด ลักษณะเฉพาะนี้ก็ยิ่งเด่นชัดมากขึ้นเท่านั้น
เนื่องจากมุมรับภาพแคบ จึงสามารถจับภาพช่วงแคบและเน้นแต่วัตถุที่ต้องการได้
ขนาดของวัตถุทั้งระยะใกล้และไกลมีการเปลี่ยนแปลงเพียงเล็กน้อย ส่งผลให้ภาพถ่ายมีทัศนมิติน้อย
เนื่องจากผลของการบีบอัด มุมเอียงของพื้นผิวที่เอียงตามกล้องจึงดูชันมาก
ยิ่งความยาวโฟกัสยาวเท่าใด ช่วงความชัดก็จะยิ่งตื้นขึ้นเท่านั้น ด้วยคุณลักษณะนี้ จึงใช้สำหรับการสร้างภาพโบเก้ได้
เลนส์ถ่ายไกลมีอัตราการขยายสูง ดังนั้นการสั่นไหวของกล้องจึงทำให้เกิดภาพเบลอ ได้ง่าย นอกจากนี้ ยิ่งความยาวโฟกัสยาวเท่าใด กล้องก็จะสั่นไหวได้ง่ายขึ้นเท่านั้น แม้ว่าทักษะของช่างภาพจะมีผล แต่การสั่นไหวของกล้องก็มีโอกาสเกิดขึ้นน้อยลงหากความเร็วชัตเตอร์เร็วพอ
โดยเฉพาะอย่างยิ่งเมื่อถ่ายภาพด้วยเลนส์ถ่ายไกลที่มีความยาวโฟกัส 300 มม. ขึ้นไปในรูปแบบ 35 มม. ควรใช้อุปกรณ์สนับสนุน เช่น ขาตั้งกล้อง หรือ ขาตั้งเดี่ยว เพื่อให้ได้ภาพที่มีเสถียรภาพ
ไม่เฉพาะความยาวโฟกัสเท่านั้น แต่ยังรวมถึงเลนส์ที่มีน้ำหนักมาก เช่น เลนส์ที่มีรูรับแสงกว้างและเลนส์สำหรับกล้องขนาดกลาง ควรใช้อุปกรณ์สนับสนุนจะดีกว่า
รุ่นที่ติดตั้งกลไกป้องกันภาพสั่นไหว ในเลนส์หรือกล้องดีเอสแอลอาร์สามารถหลีกเลี่ยงการสั่นของกล้องได้ แม้ว่าความเร็วชัตเตอร์จะถูกตั้งค่าให้ช้ากว่ามาตรฐานเพื่อไม่ให้กล้องสั่น 2 ถึง 5 ขั้นก็ตาม
| 0 | 1 | 2 | 3 | 4 |
| --- | --- | --- | --- | --- |
ตัวอย่างช่วงความชัด ตำแหน่งโฟกัส: 5 เมตร
| ความยาวโฟกัส (แบบ 35 มม.) | 50 มม. | 100 มม. | 200 มม. | 400 มม. |
| ขอบเขตที่อยู่ในโฟกัส (F2.8) | 4.2~6.1 ม. | 4.8~5.2 ม. | 4.942~5.059 ม. | 4.985~5.015 ม. |
| ช่วงความชัด (F2.8) | ประมาณ 1.9 ม. | ประมาณ 0.4 ม. | ประมาณ 0.12 ม. | ประมาณ 0.03 ม. |
| ขอบเขตที่อยู่ในโฟกัส (F11) | 2.9~18.7 ม. | 4.2~6.1 ม. | 4.781~5.240 ม. | 4.943~5.058 ม. |
| ช่วงความชัด (F11) | ประมาณ 15.8 ม. | ประมาณ 1.9 ม. | ประมาณ 0.46 ม. | ประมาณ 0.11 ม. |
เส้นผ่านศูนย์กลางวงความพร่าที่ยอมรับได้: ค่าที่คำนวณได้ที่ 0.033 มม.
ภาพเปรียบเทียบ

เปรียบเทียบเลนส์มาตรฐานกับเลนส์ถ่ายไกล
เลนส์มาตรฐาน
56 มม.
เลนส์ถ่ายไกลปานกลาง
112 มม.
เลนส์ถ่ายไกล
216 มม.
เลนส์ถ่ายไกลพิเศษ
480 มม.
เส้นขนานที่ 82

เส้นขนานที่ 82 อาจหมายถึง:
เส้นขนานที่ 82 องศาเหนือ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
เส้นขนานที่ 82 องศาใต้ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
| --- | --- |
82° เส้นขนานที่ 82 องศาเหนือ: 82° เส้นขนานที่ 82 องศาใต้
เส้นขนานที่ 8

เส้นขนานที่ 8 อาจหมายถึง:
เส้นขนานที่ 8 องศาเหนือ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
เส้นขนานที่ 8 องศาใต้ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
| --- | --- |
8° เส้นขนานที่ 8 องศาเหนือ: 8° เส้นขนานที่ 8 องศาใต้
เซ็นมันไคโนะคิส

| "เซ็นมันไคโนะคิส"> เพลงโดยไม คุรากิ.จากอัลบั้มโอเวอร์ เดอะ เรนโบว์ |
| --- | --- |
ด้านเอ: "เซ็นมันไคโนะคิส"
ด้านบี: "ซาโยนะระวะ มะดะอิวะนะอิเดะ"
วางจำหน่าย: 9 มีนาคม พ.ศ. 2554
แนวเพลง: เจป็อป
ความยาว: 19 นาที 22 วินาที 
ค่ายเพลง: นอร์ทเทิร์นมิวสิก
เซ็นมันไคโนะคิส (ญี่ปุ่น: 1000万回のキス; โรมาจิ: Sen Man kai no Kiss) เป็นซิงเกิลที่ 35 ของไม คุรากิ ออกจำหน่ายวันที่ 9 มีนาคม พ.ศ. 2554
ข้อมูลเพลง

เซ็นมันไคโนะคิส (ญี่ปุ่น: 1000万回のキス; โรมาจิ: Sen Man kai no Kiss) เป็นซิงเกิลที่ 35 ของไม คุรากิ ออกจำหน่ายวันที่ 9 มีนาคม พ.ศ. 2554 มีการประกาศเมื่อกลางเดือน มกราคม ซิงเกิลนี้ประกอบโฆษณา โคเซะ เป็นเพลงที่ 5
PV เพลงนี้ใช้สถานที่คล้ายกับสถานที่ใน PV ของซิงเกิล อิชิบะโยโกโตนิเลิฟฟอร์ยู
นอกจากนี้เพลง เซ็นมันไคโนะคิส ได้ถูกนำไปเป็นเกมในไอโฟนอีกด้วยในชื่อ "Mai Kuraki Touch Screen"กับเพลงฟิวเจอร์ คิส
ยังไม่มีข้อมูลเพิ่มเติม
รายชื่อเพลง

CD
เซ็นมันไคโนะคิส (ญี่ปุ่น: 1000万回のキス; โรมาจิ: Sen Man kai no Kiss) (5:03)
เนื้อร้อง โดย ไม คุรากิ ทำนอง โดย ไอกะ โอโนะ เรียบเรียง โดย ฮายาม่า ทาเคชิ
ซาโยนะระวะ มะดะอิวะนะอิเดะ (ญี่ปุ่น: さよならは まだ言わないで; โรมาจิ: Sayonarawa Madaiwanaide) (4:38)
เนื้อร้อง โดย ไม คุรากิ ทำนองและเรียบเรียง โดย ฟุตเบรต กีตาร์ โดย Sang Hyun Park
เซ็นมันไคโนะคิส -Instrumental; ฉบับดนตรี-
ซาโยนะระวะ มะดะอิวะนะอิเดะ -Instrumental; ฉบับดนตรี-
DVD
MAI KURAKI SPECIAL PHOTO BOOK
FC & MUSING
MAI KURAKI SPECIAL PHOTO MOVIE
MAI KURAKI ORIGINAL
ราคา

CD 
VNCM-6020 ราคา 1,050 เยน (Tax in) ราคา 1,000 เยน (Tax out)
CD + DVD
VNCM-6019 ราคา 1,260 เยน (Tax in) ราคา 1,200 เยน (Tax out)
FC & MUSING
VNCF-6020 ราคา 1,500 เยน (Tax in) ราคา 1,429 เยน (Tax out)
ซาร์ด

| วางจำหน่าย | ชาร์ต | อันดับสูงสุด | ยอดขายสัปดาห์แรก/วันแรก | ยอดขายรวม | อยู่ในชาร์ต |
| --- | --- | --- | --- | --- | --- |
| 9 มีนาคม พ.ศ. 2554 | Oricon Daily Charts | #3 | 8,704 |  |  |
| 9 มีนาคม พ.ศ. 2554 | Oricon Weekly Charts | #4 | 18,410 | 22,451 | 3 สัปดาห์ |
| 9 มีนาคม พ.ศ. 2554 | Oricon Monthly Charts | #16 |  |  |  |
| 9 มีนาคม พ.ศ. 2554 | Oricon Yearly Charts | #257 |  |  |  |
การนำไปใช้

เพลงโฆษณา ⌈ESPRIQUE PRECIOUS⌋ ของ KOSE (#1)
เขตนานิวะ

| เขตนานิวะ 浪速区 |
| --- | --- |
เขต
เด็นเด็นทาวน์
ที่ตั้งของเขตนานิวะ ใน นครโอซากะ
ประเทศ: ญี่ปุ่น
จังหวัด: โอซากะ
เมือง: โอซากะ
พื้นที่
 • ทั้งหมด: 4.39 ตร.กม. (1.69 ตร.ไมล์)
ประชากร (2015)
 • ทั้งหมด: 69,066 คน
 • ความหนาแน่น: 15,730 คน/ตร.กม. (40,700 คน/ตร.ไมล์)
เว็บไซต์: www.city.osaka.lg.jp/naniwa/
เขตนานิวะ  (ญี่ปุ่น: 浪速区; โรมาจิ: Naniwa-ku) เป็นหนึ่งใน 24 เขตของนครโอซากะ จังหวัดโอซากะ ประเทศญี่ปุ่น มีขนาดพื้นที่ 4.37 ตารางกิโลเมตร และจำนวนประชากร 51,567 คน
นานิวะเป็นย่านที่พักอาศัย พาณิชยกรรม และบันเทิง โดยเฉพาะย่านนัมบะและนิปปมบาชิ อีกทั้งยันเป็นศูนย์กลางการคมนาคมของโอซากะทางทิศใต้
สถานที่สำคัญ

เด็นเด็นทาวน์
เฟสติวัลเกต
นัมบะซิตี้
นัมบะปาร์ก
สึเต็งกากุ
โอซากะแอร์เทอร์มินัล
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Naniwa-ku, Osaka
เว็บไซต์ทางการ (อังกฤษ)
34°39′34″N 135°29′58.67″E﻿ / ﻿34.65944°N 135.4996306°E﻿ / 34.65944; 135.4996306
เส้นขนานที่ 80

เส้นขนานที่ 80 อาจหมายถึง:
เส้นขนานที่ 80 องศาเหนือ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
เส้นขนานที่ 80 องศาใต้ คือ เส้นสมมติในแนวตะวันออก-ตะวันตกของโลก ลากเชื่อมจุดต่างๆ ที่มีพิกัดละติจูดเท่ากัน
| --- | --- |
80° เส้นขนานที่ 80 องศาเหนือ: 80° เส้นขนานที่ 80 องศาใต้
เพลงแผ่นดิน

| เพลงแผ่นดิน |
| --- | --- |

สตูดิโออัลบั้มโดยอ.เนาวรัตน์ พงษ์ไพบูลย์ อ.ธนิสร์ ศรีกลิ่นดี พงษ์เทพ กระโดนชำนาญ
วางตลาด: ธันวาคม พ.ศ. 2547
แนวเพลง: เพื่อชีวิต เวิร์ลด์ มิวสิก
ค่ายเพลง: วอร์เนอร์ มิวสิก ประเทศไทย
โปรดิวเซอร์: อ.ธนิสร์ ศรีกลิ่นดี
:  
เพลงแผ่นดิน  หรือ เพลงแผ่นดิน จาก 3 คีตกานต์กวี เป็นสตูดิโออัลบั้มพิเศษที่ออกจำหน่ายในปลายปี พ.ศ. 2547 ในสังกัดวอร์เนอร์ มิวสิก ประเทศไทย จำกัด
อัลบั้มเพลงแผ่นดิน เป็นการร่วมงานกันของกวี และนักดนตรีระดับที่ได้รับการยกย่องว่าเป็น "ปรมาจารย์" ของไทย 3 ท่าน คือ เนาวรัตน์ พงษ์ไพบูลย์, ธนิสร์ ศรีกลิ่นดี และพงษ์เทพ กระโดนชำนาญ
เป็นอัลบั้มที่เกิดจากการที่ทั้ง 3 เมื่อปี พ.ศ. 2528 ได้เดินทางไปร่วมทัวร์คอนเสิร์ตกับวงคาราบาว ที่สหรัฐ ซึ่งที่นั่น เนาวรัตน์ได้จรนาบทกวีออกมา 2 บท ซึ่งต่อมาได้กลายมาเป็นบทเพลงที่มีชื่อเสียง มีผู้นำไปขับร้องหลายคน คือ ทานตะวัน และนางนวล โดยมีพงษ์เทพเป็นผู้ร้องนำให้ และธนิสร์เป็นผู้เรียบเรียงดนตรี
จนกระทั่งถึงในปี พ.ศ. 2547 ธนิสร์จึงได้มีความคิดที่จะนำความทรงจำเหล่านี้ถ่ายทอดออกมาเป็นเสียงเพลงอีกครั้ง โดยบทกวีหลายบทนี้ ได้ถูกรจนาไว้ก่อนหน้านี้ เช่น คนทำทาง ที่ถูกเผยแพร่อย่างกว้างขวางในช่วงเหตุการณ์ 14 ตุลา หรือบางเพลง เช่น ชาวนาฮาเฮ, คนทำนา ใช้ทำนองของเพลงไทยเดิม หรือ เจ้านกกางเขน ใช้ทำนองเพลงพื้นบ้านของภาคใต้ ในขณะที่แทร็กสุดท้าย คือ หยัดอยู่ เป็นบทกวีร่ายโดยตัวเนาวรัตน์เอง ก็ได้เคยร่ายมาก่อนหน้านั้นในคอนเสิร์ต คอนเสิร์ต เมด อิน ไทยแลนด์ ภาค 2546 ของคาราบาว เมื่อกลางปีเดียวกัน
คำโปรย

เมื่อครั้งที่ผมได้เดินทางไปแสดงดนตรีร่วมกับวงคาราบาวที่ประเทศสหรัฐอเมริกา ในปี ๒๕๒๘ ในครั้งนั้นถือเป็นครั้งแรกที่ผมได้มีโอกาสร่วมงานกับพี่เนาว์ (อ.เนาวรัตน์ พงษ์ไพบูลย์) ทำผลงานเพลงร่วมกันขึ้นหลายเพลงด้วยกัน เช่น เพลงทานตะวัน, เพลงนางนวล เป็นต้น โดยมีคุณหมู (พงษ์เทพ กระโดนชำนาญ) เป็นผู้ร้องไกด์ให้ เมื่อกลับมาเมืองไทยต่างคนก็ต่างแยกย้ายกันไปทำงานของตัวเอง ไม่ค่อยได้พบกันบ่อยนัก เพื่อเป็นการรำลึกถึงบรรยายกาศเก่าๆ ของช่วงเวลานั้น เราทั้งสามคนจึงได้ตัดสินใจร่วมกันสร้างผลงานชุดนี้ขึ้นมา พวกเรามีความสุขมากที่ได้ร่วมกันทำงานชุดนี้ หวังว่าท่านผู้ฟังคงจะได้รับความสุขจากบทเพลงและบทกวีในชุดนี้ด้วยนะครับ
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "ทานตะวัน" | อ.เนาวรัตน์ พงษ์ไพบูลย์ |   |
| 2. | "นางนวล" | อ.เนาวรัตน์ พงษ์ไพบูลย์ |   |
| 3. | "ก็ทีวีเขาว่า" | อ.เนาวรัตน์ พงษ์ไพบูลย์ |   |
| 4. | "ตากะยาย" | อ.เนาวรัตน์ พงษ์ไพบูลย์ |   |
| 5. | "ใบไม้ร่วง" | อ.เนาวรัตน์ พงษ์ไพบูลย์ |   |
| 6. | "คนทำทาง" | อ.เนาวรัตน์ พงษ์ไพบูลย์ |   |
| 7. | "เจ้านกกางเขน" | อ.เนาวรัตน์ พงษ์ไพบูลย์ |   |
| 8. | "ส่งใจ สู่ใจ" | อ.เนาวรัตน์ พงษ์ไพบูลย์ |   |
| 9. | "คนทำนา" | อ.เนาวรัตน์ พงษ์ไพบูลย์ |   |
| 10. | "ชาวนาฮาเฮ" | อ.เนาวรัตน์ พงษ์ไพบูลย์ |   |
| 11. | "จับมือลา" | อ.เนาวรัตน์ พงษ์ไพบูลย์ |   |
| 12. | "หยัดอยู่" | อ.เนาวรัตน์ พงษ์ไพบูลย์ |   |
เครดิต

บันทึกเสียง: PMK45 STUDIO
มิกซ์ดาวน์: ศักดิ์ กะ นะ
โปรดิวซ์: อ.ธนิสร์ ศรีกลิ่นดี
เที่ยงคืนสิบห้านาที

| "เที่ยงคืนสิบห้านาที"> เพลงโดยทเวนตีไฟฟ์อาเวอส์.จากอัลบั้มColor in White |
| --- | --- |
วางจำหน่าย: 20 มิถุนายน พ.ศ. 2555
แนวเพลง: ป็อปร็อก
ความยาว: 4:47
ค่ายเพลง: บีลีฟ เรคคอร์ด
ผู้ประพันธ์เพลง: ปิยวัฒน์ มีเครือ (เนื้อร้อง)  สมพล รุ่งพาณิชย์ (ทำนอง)
 
มิวสิกวิดีโอ
"เที่ยงคืนสิบห้านาที" ที่ยูทูบ
 
"เที่ยงคืนสิบห้านาที" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2555 ประพันธ์เนื้อร้องโดยปิยวัฒน์ มีเครือ ทำนองโดยสมพล รุ่งพาณิชย์ และเรียงเรียงโดยทเวนตีไฟฟ์อาวส์
เนื้อหาของเพลงได้กล่าวถึงห้วงแห่งค­วามคิดถึงที่อาจเกิดขึ้นกับเราในยามค่ำคืน เพราะเวลากลางคืนนั้นเป็นช่วงเวลาที่เราได­้ใช้เวลาอยู่กับตัวเองมากที่สุด และช่วงเวลานี้เองที่ความเหงามักจะคืบคลาน­เข้ามา และเกิดเป็นความรู้สึกให้คิดถึงใครคนหนึ่ง­ที่อยู่ไกลกัน ส่วนด้านสไตล์ของเพลงถ่ายทอดอารมณ์ความเหงาและความคิดถึงลงเ­ป็นดนตรี Acoustic Session ซึ่งความพิเศษของเพลงนี้อยู่ที่การใช้ "กีตาร์โปร่ง 12 สาย" ที่ถูกนำมาบรรเลงความคิดถึงในเพลงนี้ได้อย­่างลงตัว
ส่วนในการถ่ายทำมิวสิกวิดีโอ กำกับโดยทีมงาน Hello Filmmaker เป็นเรื่องราวของคู่หนุ่มสาวคู่หนึ่งที่เล­ิกรากันไปแล้ว แต่มีอยู่วันหนึ่ง ฝ่ายหญิงเกิดคิดถึงผู้ชายคนเก่าขึ้นมา จึงเกิดการส่งข้อความหากัน ซึ่งสะท้อนให้เห็นว่า คนเราจากที่เคยรักกันมาก พอถึงวันหนึ่งแม้จะไม่ได้อยู่ด้วยกัน หรือว่าอยู่ห่างกัน แต่ความรู้สึกและความคิดถึงมันยังคงอยู่
การตอบรับ

เพลง "เที่ยงคืนสิบห้านาที" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 มิถุนายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2555) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 1
อีเอฟเอ็ม ชาร์ต 94 ท็อป แอรเพลย์: 15
95.5 เอฟเอ็ม เวอร์จิ้นฮิตซ์ ชาร์ตท็อป 40: 33
104.5 แฟตท็อป 20 ชาร์ต: 16
เที่ยวบินมหาสนุก

| เที่ยวบินมหาสนุก |
| --- | --- |
กำกับ: ชิโนบุ ยางูจิ
บทภาพยนตร์: ชิโนบุ ยางูจิ จุนโกะ ยางูจิ
อำนวยการสร้าง: ชินตาโร โฮริกาวะ ไดซูเกะ เซกิงูจิ
นักแสดงนำ: เซอิจิ ทานาเบะ ซาบูโระ โทกิโตะ ฮารูกะ อายาเซะ
กำกับภาพ: โทกูโช คิกูมูระ
ตัดต่อ: รีวจิ มิยาจิมะ
ดนตรีประกอบ: "คัมฟลายวิทมี" โดย แฟรงก์ ซินาตรา
บริษัทผู้สร้าง: อัลทามิราพิกเจอร์ส  
ผู้จัดจำหน่าย: โทโฮ
วันฉาย:      15 พฤศจิกายน ค.ศ. 2008 (2008-11-15)     26 มีนาคม ค.ศ. 2009 (2009-03-26)     22 พฤษภาคม ค.ศ. 2009 (2009-05-22)     16 กรกฎาคม ค.ศ. 2009 (2009-07-16)  
ความยาว: 102 นาที
ประเทศ:  ญี่ปุ่น
ภาษา: ภาษาญี่ปุ่น
ทำเงิน: 13.3 ล้านเยน
ข้อมูลจาก IMDb
เที่ยวบินมหาสนุก (ญี่ปุ่น: ハッピーフライト; โรมาจิ: Happī Furaito; อังกฤษ: Happy Flight) เป็นภาพยนตร์ญี่ปุ่นคอมเมดี้ในปี ค.ศ. 2008 กำกับโดย ชิโนบุ ยางูจิ นำแสดงโดย เซอิจิ ทานาเบะ และ ฮารูกะ อายาเซะ ภาพยนตร์เรื่องนี้ได้รับการสนับสนุนจากออล นิปปอน แอร์เวย์ตลอดการถ่ายทำ เครื่องบินลำที่ใช้ถ่ายทำก็เป็นเครื่องบินที่ถูกใช้จริง ๆ ของออล นิปปอน ดนตรีหลักของเที่ยวบินมหาสนุก คือคัมฟลายวิทมี โดย แฟรงก์ ซินาตรา ซึ่งเพลงของเขาถูกนำมาใช้เป็นดนตรีหลักในภาพยนตร์ญี่ปุ่นเป็นเพลงแรก
เรื่องย่อ

คาซูฮิโระ ซูซูกิ (เซอิจิ ทานาเบะ) ผู้ช่วยนักบินที่พยายามจะผ่านการฝึกเพื่อให้ได้เป็นนักบินอย่างเต็มตัว และ เอ็ตสึโกะ ไซโต (ฮารูกะ อายาเซะ) พนักงานต้อนรับบนเครื่องบินที่จะได้ออกเดินทางในเที่ยวบินระหว่างประเทศเป็นครั้งแรกบนออล นิปปอน แอร์เวย์ 740-400 เที่ยวบินที่ 1980 จากสนามบินฮาเนดะสู่ท่าอากาศยานนานาชาติโฮโนลูลู ซูซูกิกังวลใจอย่างมากที่มีกัปตัน โนริโยชิ ฮาราดะ (ซาบูโระ โทกิโตะ) เป็นผู้วัดผลของเขา เช่นเดียวกับไซโตที่อยู่ภายใต้การกำกับของหัวหน้าลูกเรือ เรโกะ ยามาซากิ (ชิโนบุ เทราจิมะ) เครื่องบิน 747 ได้รับรายงานว่ามีปัญหาที่ท่อปิโตต์ แต่โนริโยชิตัดสินใจที่จะเลื่อนการซ่อมแซมเพื่อหลีกเลี่ยงการออกบินล่าช้า หลังจากการร่อนเครื่องบินขึ้นทันที สัญญาณเตือนโนริโยชิให้เปลี่ยนไปใช้ท่อปิโตต์สำรองเป็นท่อหลัก ซูซูกิแจ้งพนักงานภาคพื้นดินว่าเครื่องบินชนนกและไม่หน้าจอไม่แสดงความเร็วของเครื่องบิน ทั้งซูซูกิและโนริโยชิต้องนำเครื่องบินลงจอดฉุกเฉินที่สนามบินฮาเนดะอีกครั้ง ในขณะที่ไซโตและลูกเรือคนอื่น ๆ ต้องเผชิญหน้ากับผู้โดยสารที่มีนิสัยที่หลากหลายและอารมณ์ที่แตกต่างกันไป
ตัวละคร

คาซูฮิโระ ซูซูกิ แสดงโดย เซอิจิ ทานาเบะ
โนริโยชิ ฮาราดะ แสดงโดย ซาบูโระ โทกิโตะ
เอ็ตสึโกะ ไซโต แสดงโดย ฮารูกะ อายาเซะ
มาริ ทานากะ แสดงโดย คาซูเอะ ฟูกิอิชิ
นัตสึมิ คิมูระ แสดงโดย โทโมโกะ ทาบาตะ
เรโกะ ยามาซากิ แสดงโดย ชิโนบุ เทราจิมะ
มาซาฮารุ ทากาฮาชิ แสดงโดย อิตโตกุ คิชิเบะ
เซริค ซาพิเยฟ

| เซริค ซาพิเยฟ |
| --- | --- |
เกิด: เซริค ซาพิเยฟ 16 พฤศจิกายน พ.ศ. 2526 (40 ปี)
| สถิติเหรียญโอลิมปิก> มวยสากลสมัครเล่น แม่แบบ:MedalCompettion |
| --- | --- | --- |
|  |  ลอนดอน 2012  | เวลเตอร์เวท |
เอเชียนเกมส์
|  |  โดฮา 2006  | ไลท์เวลเตอร์เวท |
|  |  ปักกิ่ง 2010  | เวลเตอร์เวท |
มวยสากลสมัครเล่นเวิลด์แชมเปี้ยนชิพ
|  |  เมียนยาง 2005  | ไลท์เวลเตอร์เวท |
|  |  ชิคาโก 2007  | ไลท์เวลเตอร์เวท |
|  |   มิลาน 2009  | เวลเตอร์เวท |
|  |   บากู 2011   | เวลเตอร์เวท |
เซริค ซาพิเยฟ (อังกฤษ Serik Sapiyev, คาซัค Серік Сапиев) เป็นนักมวยสากลสมัครเล่นทีมชาติคาซัคสถาน รุ่นไลท์เวลเตอร์เวท (64 กิโลกรัม)แต่ในปัจจุบันเขาได้ย้ายไปเป็นรุ่นเวลเตอร์เวท 69 กิโลกรัมแล้ว
ซาพิเยฟได้เหรียญจากมวยสากลสมัครเล่นเวิลด์แชมเปี้ยนชิพ 2 เหรียญทอง และจากเอเชียนเกมส์อีก 1 เหรียญทองแดง หลังจากจบการแข่งขันโอลิมปิกเกมส์ 2008แล้วเขาได้ย้ายไปแข่งในรุ่นเวลเตอร์เวทแทน โดยเขาคว้าเหรียญทองแดงในมวยสากลสมัครเล่นเวิลด์แชมเปี้ยนชิพ2009 และคว้าได้เหรียญเงินในเวิลด์แชมเปี้ยนชิพ2011
ประวัติ

เซริค ซาพิเยฟ เกิดเมื่อวันที่ 16 พฤศจิกายน พ.ศ. 2526 ที่ประเทศคาซัคสถาน
เอเชียนเกมส์ 2006

เอเชียนเกมส์ 2006 ที่กรุงโดฮา ประเทศกาตาร์ เซริค ซาพิเยฟ ได้รับเหรียญทองแดงในการแข่งขันครั้งนี้ เขาแพ้ มนัส บุญจำนงค์ นักชกดีกรีเหรียญทองโอลิมปิกที่เอเธนส์ ประเทศกรีซ จาก ประเทศไทย ซึ่งได้รับเหรียญทองในการแข่งขันครั้งนี้
โอลิมปิก 2008

โอลิมปิก 2008 ที่กรุงปักกิ่ง สาธารณรัฐประชาชนจีน เซริค ซาพิเยฟ ถูกสื่อมวลชนยกให้เป็นเต็งหนึ่งในการแข่งขันครั้งนี้ แต่เขาทำได้เพียงเข้าถึงรอบ 8 คนสุดท้ายเท่านั้น หลังจากที่เขาแพ้ให้กับ มนัส บุญจำนงค์ นักชกคู่ปรับเก่าจาก ประเทศไทย ไปอย่างสนุก 7-5 หมัด ตกรอบไปอย่างน่าเสียดาย
โอลิมปิก 2012

ซาพิเยฟได้เข้าร่วมการแข่งขันโอลิมปิก 2012ที่กรุงลอนดอนสหราชอาณาจักร โดยเขาชกได้อย่างยอดเยี่ยม จนสามารถเข้าสู่รอบชิงชนะเลิศ โดยเขาสามารถเอาชนะเฟรดดี้ อีแวนส์นักชกเจ้าภาพไปอย่างสุดยอด 17-9
เซ็ตสึนะ

เซ็ตสึนะ หรือ เซสึนะ (หรืออาจสะกดทับศัพท์ในแบบอื่น ๆ) (ญี่ปุ่น: 刹那; โรมาจิ: setsuna) เป็นชื่อบุคคลญี่ปุ่น สามารถหมายความถึง "สักครู่" หรือ "หิมะสงบ"
ชื่อนี้มีการออกเสียง ภาษา ญี่ปุ่น ระยะ เดียวกัน ของ พุทธ: せつな หมายถึง "แยก ที่ สอง" ซึ่งนำเข้าจาก ประเทศจีน (ใน รูป แบบ ตัว อักษร ตัวอักษรจีน: 刹那 chànà) แต่ มา ใน ประเทศอินเดีย (ใน ภาษาสันสกฤต: क्षण ksana).
ชื่อดังกล่าวอาจหมายความถึง
เมโอ เซ็ตสึนะ - ตัวละครจากการ์ตูนเรื่อง เซเลอร์มูน
ซากุระซากิ เซ็ตซึนะ - ตัวละครจากการ์ตูนเรื่อง คุณครูจอมเวท เนกิมะ!
มุโด เซสึนะ - ตัวละครจากการ์ตูนเรื่อง ศึกวิหารเทพเจ้า
เซ็ตสึนะ เอฟ เซย์เอย์ - ตัวละครจากการ์ตูนเรื่อง กันดั้มดับเบิลโอ
อุยเอี๋ยน

ขุนพลรัฐจ๊กก๊ก (เสียชีวิต ค.ศ. 234)
| อุยเอี๋ยน (เว่ย์ เหยียน) |
| --- | --- |
魏延
ภาพวาดอุยเอี๋ยนยุคราชวงศ์ชิง

มหาขุนพลโจมตีตะวันออก (征西大將軍 เจิงซีต้าเจียงจฺวิน)
ดำรงตำแหน่ง ค.ศ. 231 (231) – ค.ศ. 234 (234)
กษัตริย์: เล่าเสี้ยน
หัวหน้ารัฐบาล: จูกัดเหลียง
ที่ปรึกษาการทหารทัพหน้า (前軍師 เฉียนจฺวินชือ)
ดำรงตำแหน่ง ค.ศ. 231 (231) – ค.ศ. 234 (234)
กษัตริย์: เล่าเสี้ยน
หัวหน้ารัฐบาล: จูกัดเหลียง
ข้าหลวงมณฑลเลียงจิ๋ว (涼州刺史 เหลียงโจฺวชื่อฉื่อ) (แต่ในนาม)
ดำรงตำแหน่ง ค.ศ. 227 (227) – ค.ศ. ? (?)
กษัตริย์: เล่าเสี้ยน
หัวหน้ารัฐบาล: จูกัดเหลียง
ขุนพลพิทักษ์ภาคเหนือ (鎮北將軍 เจิ้นเป่ย์เจียงจฺวิน)
ดำรงตำแหน่ง ค.ศ. 221 (221) – ค.ศ. ? (?)
กษัตริย์: เล่าปี่ / เล่าเสี้ยน
หัวหน้ารัฐบาล: จูกัดเหลียง
ขุนพลพิทักษ์แดนไกล (鎮遠將軍 เจิ้นยฺเหวี่ยนเจียงจฺวิน)
ดำรงตำแหน่ง ค.ศ. 219 (219) – ค.ศ. 221 (221)
กษัตริย์: เล่าปี่
เจ้าเมืองฮันต๋ง (漢中太守 ฮั่นจงไท่โฉฺ่ว) (รักษาการ)
ดำรงตำแหน่ง ค.ศ. 219 (219) – ค.ศ. ? (?)
กษัตริย์: เล่าปี่ / เล่าเสี้ยน
ขุนพลรักษาค่ายใหญ่ (牙門將軍 หยานเหมินเจียงจฺวิน)
ดำรงตำแหน่ง ค.ศ. 214 (214) – ค.ศ. ? (?)
 
ข้อมูลส่วนบุคคล
เกิด: ไม่ทราบ นครหนานหยาง มณฑลเหอหนาน
เสียชีวิต: ค.ศ. 234 มณฑลเสฉวน
บุตร: บุตรชายอย่างน้อย 1 คน
อาชีพ: ขุนพล, นัการเมือง
ชื่อรอง: เหวินฉาง (文長)
บรรดาศักดิ์: หนานเจิ้งโหฺว (南鄭侯)

อุยเอี๋ยน (เสียชีวิต ป. ตุลาคม ค.ศ. 234) มีชื่อในภาษาจีนกลางว่า เว่ย์ เหยียน (จีน: 魏延; พินอิน: Wèi Yán; การออกเสียงไฟล์:Wei Yan.ogg) ชื่อรอง เหวินฉาง (จีน: 文長; พินอิน: Wéncháng) เป็นขุนพลและนักการเมืองชาวจีนของรัฐจ๊กก๊กในยุคสามก๊กของจีน เดิมเป็นผู้ใต้บังคับบัญชาของขุนศึกเล่าปี่ในช่วงปลายยุคราชวงศ์ฮั่นตะวันออก อุยเอี๋ยนได้รับการเลื่อนยศแล้วขึ้นเป็นขุนพลเมื่อเล่าปี่เข้ายึดครองมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน) ในปี ค.ศ. 214 ผลงานการรบในยุทธการทำให้อุยเอี๋ยนกลายเป็นบุคคลสำคัญในกองทัพของเล่าปี่ในเวลาไม่นาน ภายหลังได้รับการแต่งตั้งเป็นเจ้าเมืองของเมืองฮันต๋งและเป็นผู้บัญชาการพื้นที่ในปี ค.ศ. 219 ในระหว่างปี ค.ศ. 228 ถึง ค.ศ. 234 อุยเอี๋ยนเข้าร่วมในการยกทัพบุกขึ้นเหนือที่นำโดยจูกัดเหลียงผู้สำเร็จราชการแห่งจ๊กก๊กเพื่อต้านวุยก๊กอันเป็นรัฐอริ หลังจูกัดเหลียงเสียชีวิตเมื่อราวเดือนกันยายน ค.ศ. 234 อุยเอี๋ยนก็ถูกสังหารโดยม้าต้ายขุนพลจ๊กก๊กอีกคนหนึ่งในข้อหากบฏ
ประวัติช่วงต้น

อุยเอี๋ยนเป็นชาวเมืองงีหยง (義陽郡 อี้หยางจฺวิ้น) ซึ่งครอบคลุมพื้นที่บางส่วนของนครหนานหยางทางใต้ของมณฑลเหอหนานและบางส่วนมณฑลหูเป่ย์ในปัจจุบัน อุยเอี๋ยนเริ่มรับราชการในฐานะทหารเดินเท้าภายใต้ขุนศึกเล่าปี่ อาจเป็นในช่วงปี ค.ศ. 209 ถึง ค.ศ. 211 เมื่อเล่าปี่อยู่ทางใต้ของมณฑลเกงจิ๋ว (ครอบคลุมพื้นที่ของมณฑลหูเป่ย์และมณฑลหูหนานในปัจจุบัน) ราวปี ค.ศ. 212 อุยเอี๋ยนติดตามเล่าปี่ไปยังมณฑลเอ๊กจิ๋ว (ครอบคลุมพื้นที่ของมณฑลเสฉวนและนครฉงชิ่งในปัจจุบัน)  และรับใช้เล่าปี่ในฐานะนายทหารคนสนิทในสงครามกับเล่าเจี้ยงเจ้ามณฑลเอ๊กจิ๋ว (益州牧 อี้โจวมู่) ฮองตงและอุยเอี๋ยนมีผลงานในการรบหลายครั้งระหว่างการยึดอำเภอก๋งฮาน อุยเอี๋ยนจึงได้รับการเลื่อนยศเป็นขุนพลเต็มตัว
การบุกขึ้นเหนือ

บทความหลัก: การบุกขึ้นเหนือของจูกัดเหลียง
ยุทธการที่ทุ่งราบอู่จ้าง

บทความหลัก: ยุทธการที่ทุ่งราบอู่จ้าง
ในนิยายสามก๊ก

ในนวนิยายอิงประวัติศาสตร์เรื่องสามก๊กในศตวรรษที่ 14 อุยเอี๋ยนปรากฏบทบาทครั้งแรกที่เมืองเกงจิ๋ว เมื่อเล่าปี่ได้อพยพราษฎรจากซินเอี๋ยและอ้วนเสียข้ามน้ำมาจากการตามล่าของโจโฉขอให้ชาวบ้านอยู่ในเมืองด้วย  พวกทหารและเสนาธิการจะแยกไปทันที  แต่ชัวมอที่บังคับเล่าจ๋องอยู่ไม่ยอมเปิดประตูให้  อุยเอี๋ยนซึ่งเป็นทหารเกงจิ๋วกลับนำทหารส่วนหนึ่งมาเปิดประตูให้เล่าปี่ยกเข้าเมือง แต่บุนเพ่งแม่ทัพคนหนึ่งของเกงจิ๋วได้ออกมาขัดขวาง พร้อมด่าว่า เจ้าจะเป็นกบฏหรือ  อุยเอี๋ยนกับบุนเพ่งจึงได้สู้กัน เล่าปี่อนาถใจที่เห็นทั้งคู่มาสู้กันเอง จึงยกทัพแยกไป
อุยเอี๋ยนมาสวามิภักดิ์เล่าปี่อีกครั้ง เมื่อครั้งที่ ฮองตง รบกับ กวนอู ตัวฮองตงแกล้งยิงเกาทัณฑ์พลาดเพื่อทดแทนบุญคุณกวนอู แต่กลับทำให้เจ้าเมืองคิดว่า ฮองตง เอาใจออกห่างจึงสังให้ประหารฮองตง ทำให้อุยเอี๋ยนไม่พอใจ นำพาทหารจับเจ้าเมืองฆ่า แล้วสวามิภักดิ์ต่อเล่าปี่ ซึ่งการมาสวามิภักดิ์ครั้งนี้ ทำให้ขงเบ้งไม่พอใจสั่งประหารอุยเอี๋ยน เพราะขงเบ้งคิดว่า "เป็นบ่าวกินข้าวนาย แต่ฆ่านาย เลี้ยงไว้จะเป็นภัย" แต่เล่าปี่ได้ห้ามไว้เพราะต้องการจะได้คนมีฝีมือมาใช้งาน แม้อุยเอี๋ยนจะมีฝีมือในการรบแต่ก็ไม่เคยเป็นที่วางใจเลยของขงเบ้ง ทั้งคู่มักโต้เถียงกันประจำในทางวางกลยุทธ์ และขงเบ้งมักให้หน้าที่อุยเอี๋ยนเป็นรองขุนพลคนอื่น ๆ เสมอ ๆ โดยเฉพาะตอนที่ยกทัพลงใต้ปราบเบ้งเฮ็ก ยังความไม่พอใจแก่อุยเอี๋ยนมาก แต่ยังไม่กล้าทำอะไรเพราะเกรงในสติปัญญาและบารมีของขงเบ้ง
เมื่อถึงคราวขงเบ้งทำพิธีต่อชะตาอายุตนเอง ในคืนวันที่ 7 พิธีจวนจะสำเร็จแล้ว หากตะเกียงไฟไม่ดับไปเสียก่อน สุมาอี้ได้ใช้ให้กองสอดแนมแสร้งทำว่าจะโจมตี ก็เป็นอุยเอี๋ยนที่วิ่งทะเล่อทะล่าเข้ามารายงานในกระโจม เป็นเหตุให้ลมพัดตะเกียงดับทันที เกียงอุยโมโหอุยเอี๋ยนมาก ชักกระบี่จะสังหารทันที แต่ขงเบ้งห้ามไว้ โดยบอกว่า เป็นชะตาข้าพเจ้าเอง ไม่เกี่ยวกับอุยเอี๋ยนหรอก ก่อนขงเบ้งจะตาย ได้สั่งเสียไว้หลายอย่าง และกล่าวกับหลายบุคคลว่า เมื่อเราตายไปแล้ว อุยเอี๋ยนจะเป็นกบฏ และได้วางแผนให้ที่จะกำจัดอุยเอี๋ยน โดยขณะที่ทัพจ๊กยกกลับเสฉวนนั้น เกียงอุยบอกว่า ขงเบ้งให้อุยเอี๋ยนเป็นกองหลัง ยังความไม่พอใจแก่อุยเอี๋ยนมาก จึงประกาศไม่เข้าร่วมกับทัพจ๊กอีกต่อไป โดยมีม้าต้ายแสร้งทำเป็นแนวร่วมด้วย อุยเอี๋ยนนำกำลังทหารทั้งหมดมาล้อม หมายจะตีเมืองฮันต๋ง เมื่อถึงเมืองก็พบ เกียงอุย และเต่งหงีเฝ้าเมืองอยู่ ทั้งสองได้อ่านจดหมายที่ขงเบ้งทิ้งไว้ก่อนตายและได้บอกกับอุยเอี๋ยนว่า "หากเจ้าเงยหน้าขึ้นฟ้าแล้วตะโกนว่า ผู้ใครกล้าฆ่าข้า 3 รอบ แล้วเจ้าไม่ตายก็ถือว่าเจ้าเป็นคนที่แน่จริง เราจะเปิดประตูยกเมืองให้แก่เจ้าทันที" เมื่อได้ทีอุยเอี๋ยนแหงนหน้าตะโกนขึ้นฟ้าด้วยความคะนอง 3 ครั้งว่า "ผู้ใดจะฆ่าข้า" ทันใดนั้น ม้าต้ายก็ที่ขี่ม้าขนาบข้างอุยเอี๋ยนตามแผนของขงเบ้งและตะโกนจากด้านข้างของอุยเอี๋ยนว่า "ข้าผู้มีฝีมือนี้ล่ะ ฆ่าเจ้า" อุยเอี๋ยนได้ยินแล้วก็ตกใจทำอะไรไม่ถูก ถูกม้าต้ายฟันคอขาดทันที
ดูเพิ่ม

รายชื่อบุคคลในยุคสามก๊ก
สูท คู่ป่วนทนายจอมกวน

| สูท คู่ป่วนทนายจอมกวน |
| --- | --- |
โปสเตอร์โปรโมตละคร

ชื่อต้นฉบับ: 슈츠
 
ประเภท: กฎหมาย
เค้าโครงจาก: Suits (U.S. TV series) by Aaron Korsh
พัฒนาโดย: KBS Drama Production
เขียนโดย: Kim Jung-min
กำกับโดย: Kim Jin-woo
แสดงนำ: Jang Dong-gun Park Hyung-sik
ประเทศแหล่งกำเนิด: South Korea
ภาษาต้นฉบับ: เกาหลี
การผลิต
ผู้อำนวยการผลิต: Sebastian Dong-hun Lee Moon Bo-hyun Park Ki-ho Park Sung-hye
ผู้อำนวยการสร้าง: Kim Hye-jung
กล้อง: Single-camera
ความยาวตอน: 60 mins
บริษัทผู้ผลิต: Monster Union EnterMedia Pictures Co. Ltd. NBCUniversal International Television
ออกอากาศ
เครือข่าย: KBS2
ออกอากาศ: 25 เมษายน ค.ศ. 2018 (2018-04-25) – 14 มิถุนายน ค.ศ. 2018 (2018-06-14)
การแสดงที่เกี่ยวข้อง
'Suits (U.S. TV series) Suits (Japan TV series)
สูทส์ (Suits)  (ฮันกึล : 슈츠 , RR: Shucheu)  เป็นซีรีส์สัญชาติเกาหลีใต้ แนวกฎหมาย แต่เน้นที่ความสัมพันธ์แบบครู-ลูกศิษย์ของตัวละครเอก 2 คน นำแสดงโดย จาง ดง-กอน (Jang Dong-gun) และ พัค ฮยอง-ชิก (Park Hyung-sik) โดยดัดแปลงมาจากซีรีส์ชื่อดังของอเมริกา Suits (US Series) โดย แอรอน คอร์ช   มีจำนวน 16 ตอน ออกอากาศทางช่อง KBS2  ทุกวันพุธ - พฤหัส  เวลา 22.00 น. เริ่มตอนแรกในวันที่ 25 เมษายน 2018
Suits (Korean TV Series) ออกอากาศในประเทศไทย ในชื่อ "สูท คู่ป่วนทนายจอมกวน" ทางช่อง True Asian Series HD ทุกคืนวันจันทร์-อังคาร เวลา 20.00 น. เริ่มตอนแรกวันอังคารที่ 10 กรกฎาคม 2561  ในส่วนการแพร่ภาพในช่องทางอื่นนั้น สามารถรับชมได้ทาง Viu Thailand  และ Netflix
เรื่องย่อ

ชเว คัง-ซอก (Jang Dong-gun) ทนายความยอดฝีมือจากสำนักงานทนายความอันดับ 1 "คังแอนด์ฮัม" (Kang&Ham) บังเอิญพบและช่วยเหลือ โก ยอน-อู  ชายหนุ่มซึ่งมีปัญหาในชิวิตมากมายให้รอดพ้นจากการถูกตำรวจจับ ชเว คัง-ซอก ประทับใจในความฉลาด มีไหวพริบ รู้จักเอาตัวรอดของ โก ยอน-อู และเมื่อรู้ว่าเขาเป็นอัจฉริยะ มีความทรงจำแบบภาพถ่าย สามารถจำประมวลกฎหมายได้เป็นเล่มๆ  จึงได้ตัดสินใจว่าจ้าง โก ยอน-อู เป็นทนายผู้ช่วย แม้เขาจะไม่มีแม้แต่ใบปริญญาก็ตาม
โก ยอน-อู (Park Hyung-sik)  ผู้มีความใฝ่ฝันอยากเป็นทนาย แต่ด้วยอุบัติเหตุที่พรากพ่อแม่ของเขาไปตั้งแต่เด็ก และอาการป่วยของย่าทำให้ชีวิตเขายุ่งอยู่กับการหาเงินหลายรูปแบบเพื่อใช้จ่ายในแต่ละวัน ความฝันวัยเด็กนั้นจึงเลือนลางลงเรื่อยๆ  เมื่อมีโอกาสมากองตรงหน้าอย่างไม่คาดฝัน เขาจึงรีบคว้ามันไว้ แม้จะรู้อยู่เต็มอกว่าเป็นการกระทำที่เสี่ยงและผิด แต่ชีวิตไม่เคยง่ายสำหรับเขาอยู่แล้ว มันก็น่าลองเสี่ยงดูสักที
นักแสดง > นักแสดงนำ

จาง ดง-กอน (Jang Dong-gun)  รับบทเป็น  ชเว คัง-ซอก (Choi Kang-Seok)
พัค ฮยอง-ชิก (Park Hyung-sik)  รับบทเป็น  โก ยอน-อู (Go Yeon-woo)
แช จอง-อัน (Chae Jung-an)  รับบทเป็น  ฮง ดา-ฮัม (Hong Da-ham)
จิน ฮี-คยอง (Jin Hee-kyung)  รับบทเป็น  คัง ฮา-ยอน (Kang Ha-yeon)
โค ซ็อง-ฮี (Ko Sung-hee)  รับบทเป็น  คิม จี-นา
ชเว กี-ฮวา (Choi Gwi-hwa) รับบทเป็น แช กึน-ชิก (Chae Geun-sik)
นักแสดง > นักแสดงสมทบ

Hwang Tae-gwang as Lawyer Huang
Choi Yu-hwa as Jae-hee
Lee Si-won as Se-hee
Lee Tae-sun as Seo Byun
Son Yeo-eun as Kim Moon-hee
Kim Young-ho as Ham Ki-taek
นักแสดง > นักแสดงรับเชิญ

Lee Yi-kyung as Park Joon-pyo (ep 1-2)
Bewhy as himself (ep 3-4)
Jang Shin-young as Na Joo-hee (ep 3-4) : Kang-seok's ex-girlfriend
Kwon Hyuk as Nam Sang-moo
Son Sook as Madame Bae (ep 4)
ซน ซ็อก-กู as David Kim (ep 5-6, 13, 15)
Nam ki-ae as CEO Sim (ep 14-16)
Kim Seon-kyung as Jo Eun-soo : Kim Ji-na's mother
Jeon No-min as Oh Byung-wook (ep 7)